**Hlavným cieľom projektu** je podpora prevencie a informovanosti smerujúca k zvýšeniu občianskej zodpovednosti a zlepšeniu občianskeho spolunažívania v obci Šávoľ, v ktorej je prítomná marginalizovaná rómska komunita.

**Špecifickým cieľom projektu** je podpora sociálno-ekonomickej integrácie marginalizovanej rómskej komunity v obci Šávoľ. Realizáciou projektu posilníme miestny aktivizmus, podporu komunitného rozvoja, elimináciu páchania protispoločenských konaní, udržiavanie verejného poriadku a zvýšenie štandardnej kvality životného prostredia v obci Šávoľ.

**Hlavnou aktivitou** je „Podpora komplexného poskytovania miestnej občianskej a preventívnej služby v obci Šávoľ s prítomnosťou MRK“. Projekt je zameraný najmä na tieto aktivity:

1. Ochrana života, zdravia a majetku prostredníctvom informačno-preventívnych aktivít,

2. Ochrana detí a mládeže pred negatívnymi javmi,

3. Ochrana verejného poriadku a bezpečnosti osôb,

4. Podpora senzibilizácie verejnosti v oblasti zbližovania komunít a budovania dobrých susedských vzťahov,

5. Ochrana životného prostredia a zlepšovanie kvality života v obci,

6. Vzdelávanie členov MOaPS.

Projekt prispeje k princípom desegregácie, degetoizácie a desigmatizácie a aktivity, ktoré sa prostredníctvom projektu budú realizovať.

Cieľovou skupinou projektu sú príslušníci a obyvatelia marginalizovaných rómskych komunít v obci Šávoľ, podľa kvalifikovaného odhadu v počte 266 obyvateľov a zamestnanci samosprávy pracujúci s marginalizovanými rómskymi komunitami v počte 2 osoby. V konečnom dôsledku sa projekt dotkne všetkých obyvateľov obce v počte 592 obyvateľov.

Realizácia projektu sa uskutoční v období od 2/2024 do 07/2026, spolu 30 kalendárnych mesiacov. Miestom realizácie projektu je obec Šávoľ (Okres:Lučenec, Kraj: Banskobystrický kraj), ktorá sa nachádza na území MRR.

**Celkové výdavky projektu: 81 918,17 EUR. Projekt je spolufinancovaný Európskou úniou.**